**582. stjórnarfundur Búnaðarsambands Eyjafjarðar
haldinn í Búgarði þriðjudaginn 5.3.2021 kl. 11.**

Mætt á fundinn, Birgir H. Arason, Gestur J. Jensson, Guðmundur Sturluson og Helga Hallgrímsdóttir. Einnig fyrsti varam. Hákon B. Harðarson. Gunnhildur boðaði forföll vegna veikinda.

Dagskrá:

1. **Fundargerðir** stjórnar nr. 580 og 581 bornar upp og samþykktar.
2. **Ársreikningur** BSE fyrir liðið ár tekinn til umræðu. Gestur setur upp reikninginn og óskaði eftir afstöðu stjórnar um hversu stór hluti af kostnaði við endurbætur á húsæði (innanhúss) verði á milli eignfærslu og gjaldfærslu. Niðurstaða stjórnar að 1500 þúsund af rúmum 4 milljónum verði eignfærðar. Það sé raunhæft hlutfall vegna eðli framkvæmdanna.
3. **Aðalfundur BSE**. Verðlaunagripir verða frá Guðrúnu Höddu í Fífilbrekku, Einari Gíslasyni á Brúnum og Guðrúnu Á. Steingrímsdóttur frá Stekkjarflötum.
Ákveðið að auk verðlaunagrips verði veitt 100.000 kr. í peningum sem verða hluti af Hvatningarverðlaunum.
Lagt verði til að við aðalfund að Guðmundur og Hákon Bjarki verði tilnefndir til að stjórna fundi og Helga til að rita fundargerð.
Rætt um tillögur sem lagðar verða fram á fundinum, þar sem eftirfarandi var nefnt. Tillaga að lagabreytingu um búnaðarþingskosningar þar sem skýra þarf að varaformaður sé varamaður formanns. Tillagan er tilbúin. Tillaga um sameiningu búnaðarsambanda á Norðausturlandi. Tillaga um tollamál og tillaga um þær kvaðir sem eru þegar land er tekið úr landbúnaðarnotum til skógræktar. Unnið verður að tillögugerðinni.
4. **Viðhald á húsi.** Framkvæmdastjóri kynnti fyrirhugaðar framkvæmdir á húsinu á Óseyri 2 í sumar. Það þarf að gera við sprungur, skipta um glugga og mála að utan. Hugmyndir uppi um að fá Brynjólf Árnason byggingafræðing til að hafa umsón og eftirlit með framkvæmdum. Fundur verður í húsfélaginu á næstunni þar sem ákvarðanir um viðhald verður tekið.
5. Rætt um að uppfæra tæknibúnað í fundarsal og fá sjónvarpsskjá í stað myndvarpans sem nú er. Ákveðið að drífa í tæknibyltingunni.
6. Í lok fundar tilkynnti Guðmundur að þar sem hann hefði setið í stjórn í 9 ár reiknaði hann ekki með að gefa kost á sér áfram. Áður höfðu Gunnhildur og Helga tilkynnt að þær gæfu ekki kost á sér til endurkjörs.
Fundi slitið 15.30
SBH